OpenLLM-France/wikimedia huggingface dataset:
# Nazgûl

Nazgûl o espectre de l'anell és el nom donat a uns personatges del llibre The Lord of the Rings, de J.R.R. Tolkien. Es tracta d'una comunitat de 9 espectres del costat fosc que en temps antics havien estat reis dels homes, però foren sotmesos a la foscor a causa de la seva avarícia, pròpia de la raça humana en la saga de Tolkien, enganyats per Sàuron, el senyor fosc, quan aquest va oferir-los els nou anells de poder. En ser sotmesos a la foscor, van convertir-se en espectres de l'anell únic (el qual els atorgà una longevitat infinita fins a la destrucció de l'anell únic).
El seu cabdill és el rei bruixot de les terres d'Àngmar i amo de l'actual Minas Mòrgul. Fou ell qui ferí de gravetat el portador de l'anell a Amón Sûl, clavant-li el punyal maleït. Els altres nazguls són Khamûl, Dwar de Waw, Ji Indur Dawndeath, Akhorahil, Hoarmurath, Adunaphêl, Ren i Uvatha. En els llibres no queda gaire clar el seu origen i n'hi ha que podien ser dones.
Hom els representa com a fantasmes amagats sota grans túniques negres i armadures en les extremitats, sense arribar a ser vistos. En el primer llibre de la saga, La Germandat de l'Anell, monten sobre cavalls negres, però quan se'ls endú l'aigua als guals del Bruinen, aquests són substituïts per unes grans bèsties alades. Tornen a aparèixer més endavant, comandant els exèrcits de Sàuron durant la Guerra de l'Anell i de nou cavalcant sobre unes bèsties alades.
# Museu Casa Orduña

El Museu Municipal Casa Orduña situat al Castell de Guadalest (Marina Baixa, País Valencià) és una edificació del segle xvii, ja que va ser construïda després del gran terratrèmol de 1644.
La Casa va ser alçada per la família Orduña, estirp d'origen basc que havia arribat al Castell de Guadalest com a gent de confiança dels Marquesos de Guadalest. Els Orduña van estar al servei dels marquesos com a alcaides de la fortalesa i governadors dels seus estats.

## Dependències

Entre les dependències de la casa, es pot observar:
* la sala de l'entrada decorada amb olis de caràcter religiós;
* la sala dels arcs, en la qual s'exhibeixen les obres procedents del concurs anual de pintura que se celebra al Castell de Guadalest;
* l'avantsala, en la qual es pot contemplar un Ecce-Homo d'autor desconegut que representa una doble figura del Crist;
* la sala de la Mare de Déu, on es troba una urna que conté la imatge processional jacent que representa la Dormició de La nostra Senyora (Mare de Déu de l'Assumpció), també una taula de 210 x 188 cm col·locada sobre la testera de l'habitació, la qual tracta el tema de la fi de la vida terrenal de Maria, tal com es narra en els Evangelis Apòcrifs. Aquesta peça s'atribueix al mestre d'Alzira i s'enquadra cronològicament entre 1527 i 1550. Un altre element important a destacar en aquesta sala és la Custòdia que data del segle xviii.
* la cuina i el menjador, on destaca la col·lecció de ceràmica;
* les sales nobles, la disposició de les quals, mobiliari i estris mostren com es concebia la vida privada en segles passats.
* la Biblioteca, amb un total de 1265 volums.
* la sala d'exposicions, on periòdicament s'exhibeixen escultures i pintures de diferents artistes;
En la quarta planta, hi ha una sala d'usos múltiples.

## Referències

* 1 2 «Casa Orduña» (en castellà). Costablanca. [Consulta: 3 juny 2020].
* ↑ «Casa Orduña» (en castellà). Red Jaén. [Consulta: 3 juny 2020].
# Museu Català de les Arts i Tradicions Populars

El Museu de les Arts i Tradicions Populars, Casa Pairal, és un museu de la ciutat de Perpinyà, de la comarca del Rosselló, a la Catalunya del Nord.
Està situat en el Castellet de Perpinyà, a la Plaça de la Victòria, entre el quai de Sadi Carnot, el carrer de Louis Blanc i la plaça de Verdun, on hi ha l'entrada principal.

## Història

Fou fundat el 1963 pel batlle de la ciutat, Paul Alduy, i l'adjunt al batlle, Lluís Lliboutry. Josep Deloncle, que en fou el primer conservador, s'encarregà de la recerca de material per a exhibir-hi, el qual, tanmmateix, no hi pot ser tot mostrat per manca d'espai.

## Sales del Museu

Amb la finalitat de mostrar les diferents formes de la vida rossellonesa antiga, hi ha una sala dedicada a la pagesia i altres a la menestralia, els mobles, els objectes domèstics, les festes, el vi, les edats de les persones, la vida religiosa, etc. S'hi destaquen les figures de Pau Casals i de l'anomenat bisbe dels catalans, Juli Carsalade du Pont.

## Bibliografia

* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ El Castellet en els ortofotomapes de l'IGN

## Enllaços externs

* Pàgina web departamental sobre el Museu
# Museu Casa de Dante

La Casa de Dante (italià: Museo Casa di Dante) és un museu creat l'any 1911 a Florència. Està situat a la Via Santa Margherita de la ciutat toscana, en un edifici del centre històric. L'espai és considerat el presumpte lloc de naixement del poeta italià Dante Alighieri (1265 - 1321).
El museu està dedicat a la vida i a la obra de l'autor de La Divina Comèdia.

## Història

L'any 1910 el municipi de Florència va fer construir a l'arquitecte Giuseppe Castellucci un edifici segons els plànols d'una residència florentina del segle xiii als solars deixats per l'enderrocament dels edificis que s'havien bastit al lloc on es trobava la casa de la família Alighieri. La tradició diu que Dante va néixer el maig de 1265, al centre històric de Florència, entre la plaça del Duomo i la plaça della Signoria. El mateix Dante va escriure que havia nascut a l'ombra de la Badia Fiorentina sota la parròquia de San Martino, La propera església de Santa Margherita dei Cerchi és el lloc on el poeta hauria conegut a Beatrice Portinari.
El Museu de la Casa de Dante es va fundar l'any 1965 amb motiu del setè centenari del naixement del poeta. El museu actual incorpora algunes cases medievals, com una de les dues Torres dels Giuochi, la situada a via Santa Margherita, número 1. La família Giuochi era veïna de la família Alighieri i es va extingir cap al 1300 amb Cesare di Gherardo. La casa Alighieri original es creu generalment (però sense certesa) que va ser un edifici avui destruït que es trobava a la plaça San Martino, al costat de la Torre della Castagna, on avui hi ha un restaurant. La part posterior actual està orientada a la plaça de 'Donati.
L'any 1994 el museu es va reobrir al públic en tres nivells amb l'exposició de nombroses reproduccions de documents i objectes de l'època de la vida de Dante a l'Edat Mitjana. S'exposa una iconografia de Dante a través dels segles, amb còpies d'obres d'art del Giotto, Fra Angelico, Andrea del Castagno, Ghirlandaio, Luca Signorelli, Rafael, Miquel Àngel, entre d'altres.
La família Portinari descansa a l'església veïna. Es tracta de la família de la seva estimada Beatrice Portinari, l'amor de la qual Dante canta a Le Rime i al Vita Nuova.

## Curiositats

Sobre una llosa del terra de la plaça que hi ha al davant de la casa hi ha un esbós del perfil de Dante, l'origen del qual es desconeix.

## Referències

* ↑ «Casa di Dante Museum: Florence in the 1300’s» (en anglès). Visit Florence. [Consulta: 23 abril 2022].
* ↑ «Casa di Dante» (en italià). Instituto per l'Arte e il Restauro. [Consulta: 23 abril 2022].
* ↑ «Dante House Museum» (en anglès). Florence Art Museums. [Consulta: 23 abril 2022].
* ↑ «Dante's House» (en anglès). The Museums of Florence. [Consulta: 23 abril 2022].
* ↑ «IL PROFILO DI DANTE SUL LASTRICATO» (en italià). Curiosità di Firenze, 15-12-2013. [Consulta: 23 abril 2022].

## Bibliografia

* Grimaldi, Fortunato. Le "case-torri" di Firenze (en italià). Florència: Edizioni Tassinari, 2005.
* Mercanti, Lara; Straffi, Giovanni. Le torri di Firenze e del suo territorio (en italià). Florència: Alinea, 2003, p. 216. ISBN 978-8881253371.

## Enllaços externs

* Lloc web del museu.(italià)
# Neoperla posticata

Neoperla posticata és una espècie d'insecte plecòpter pertanyent a la família dels pèrlids.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Catalogue of Life (anglès)

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
* Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* Neuropteroid Insects From Brazil (anglès)
# Neoperla primitiva

Neoperla primitiva és una espècie d'insecte plecòpter pertanyent a la família dels pèrlids que es troba a l'Índia. En el seu estadi immadur és aquàtic i viu a l'aigua dolça, mentre que com a adult és terrestre i volador.

## Subespècies

* Neoperla primitiva inutilis (Zwick, 1973)
* Neoperla primitiva primitiva (Geijskes, 1952)

## Referències

* ↑ uBio (anglès)
* 1 2 Catalogue of Life (anglès)
* ↑ Checklist of Indian Stoneflies (Insecta: Plecoptera) (anglès)
* ↑ Stoneflies (Plecoptera) from Thailand and India with descriptions of one new genus and two new species (1968) (anglès)
* ↑ Plecoptera Species File (Version 1.1/4.0) (anglès)
* ↑ Geijskes, 1952: Arch. Hydrobiol., Suppl. 21(1/2):292.

## Enllaços externs

* Encyclopedia of Life (anglès)
* BioLib (anglès)
* Supplements to the Perlidae (Plecoptera) of Sumatra (anglès)
# Neoperla propinqua

Neoperla propinqua és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indonèsia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1983. Spixiana 6(2):177.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Athol

«Athol» té aquests significats:
* Athol (Idaho), població dels Estats Units a l'estat d'Idaho
* Athol (Kansas), població dels Estats Units a l'estat de Kansas
* Athol (Massachusetts), població dels Estats Units a l'estat de Massachusetts
# Balkenkreuz

La Balkenkreuz (Creu de barres, en català) és una versió estilitzada de la Creu de Ferro, un emblema usat per l'Alemanya Nazi durant la Segona Guerra Mundial.
Fou assolida el 20 de maig de l'any 1918 per la força aèria alemanya durant la Primera Guerra Mundial, la Luftstreitkräfte, una setmana abans de la mort del pilot Manfred von Richthofen, i des d'aquell moment, s'usà fins al final de la contesa. L'ús de la Balkenkreuz fou reprès per l'Alemanya Nazi l'any 1935, i fou usada a la Ludftwaffe i la Kriegsmarine fins a la fi de la Segona Guerra Mundial a Europa l'any 1945.

## Bibliografia

* In the IdFlieg directive of 20 March 1918 to all manufacturers state in the first sentence, translated to English: "To improve the recognition of our aircraft, the following is ordered:"-... IN PARAGRAPH 2., second sentence: "This alteration is to be carried out by 15 April 1918." The closing sentence reads: "Order 41390 is to be speedily executed."

## Referències

* ↑ «Dictionary of Vexillology: B (Banner Roll - Bauceant)». Dictionary of Vexillology. FOTW Flags Of The World. Arxivat de l'original el 24 octubre 2012. [Consulta: 19 agost 2012].
* ↑ «Dictionary of Vexillology: B (Backing - Banner of Victory)». Dictionary of Vexillology. FOTW Flags Of The World. [Consulta: 19 agost 2012].
* ↑ Cochrane, John; Elliott, Stuart. Military Aircraft Insignia of the World. Naval Institute Press, 1998, p. 50. ISBN 155750542X.
* ↑ «Balkenkreuz» (en anglès). seiyaku.mobi. [Consulta: 10 abril 2012].
* ↑ Hartmann, Bert. «Luftarchiv.de - Kennzeichen - Allgemein, Abb.4». Luftarchiv.de. [Consulta: 21 novembre 2012].

## Enllaços externs

* Lloc web amb informació variada sobre creus.
# Eleccions legislatives romaneses de 1992

Les eleccions legislatives romaneses de 1992 se celebraren el 27 de setembre de 1992 per a renovar els 345 membres de la Cambra de Diputats i els 140 membres del Senat de Romania. El partit amb més escons fou el FDSN i el seu cap Nicolae Văcăroiu fou nomenat primer ministre de Romania en un govern de coalició amb el PSM, PUNR i el Partit de la Gran Romania
Resultats de les eleccions de 27 de setembre de 1992 per a renovar la Cambra de Diputats i el Senat de Romania
| Partits i aliances | Partits i aliances | Cambra de Diputats | Cambra de Diputats | Cambra de Diputats | Senat | Senat | Senat |
| Partits i aliances | Partits i aliances | Vots | Escons | Vots % | Vots | Escons | Vots % |
| | Front Democràtic de Salvació Nacional (Frontul Democrat al Salvarii Nationale) | 3.015.708 | 117 | 27,72% | 3.102.201 | 49 | 28,29% |
| | Convenció Democràtica Romanesa (Convenţia Democrată Română) | 2.177.144 | 82 | 20,01% | 2.210.722 | 34 | 20,16% |
| | Front de Salvació Nacional (Frontul Salvarii Nationale) | 1.108.500 | 43 | 10,19% | 1.139.033 | 18 | 10,38% |
| | Partit d'Unitat Nacional Romanesa (Partidul Unităţii Naţionale Române) | 839.586 | 30 | 7,72% | 890.410 | 14 | 8,12% |
| | Unió Democràtica dels Hongaresos de Romania (Uniunea Democrată Maghiară din România) | 811.290 | 27 | 7,46% | 831.469 | 12 | 8,39% |
| | Partit de la Gran Romania (Partidul România Mare) | 424.061 | 16 | 3,89% | 422.545 | 6 | 3,85% |
| | Partit Socialista del Treball (Partidul Socialist al Muncii) | 330.378 | 13 | 3,04% | 349.470 | 5 | 3,18% |
| | Minories ètniques | 163.491 | 18 | 2,6% | — | — | — |
| | Partit Demòcrata Agrari de Romania (Partidul Democrat Agrar din Romania) | 326.289 | -- | 2,99% | 362.427 | 5 | 3,3% |
| Total vots vàlids (participació 76,29%) | Total vots vàlids (participació 76,29%) | 12.496.430 | 343 | 100,00% | 12.496.430 | 143 | 100,00% |
| Font: Biroul Electoral Central ||||||||

## Enllaços externs

* Resultats de les eleccions de 1992 Arxivat 2007-06-09 a Wayback Machine.
# Eleccions legislatives romaneses de 1937

Les eleccions legislatives romaneses de 1937 se celebraren el 20 i el 22 de desembre de 1937, i foren les últimes eleccions celebrades abans de la Segona Guerra Mundial. Va vèncer el Partit Nacional Liberal però no va obtenir majoria suficient i el seu cap Gheorghe Tătărescu, fins aleshores primer ministre de Romania, no va poder formar govern amb els seus rivals, agraris i Guàrdia de Ferro. El rei Carol II va ordenar formar govern Octavian Goga i el febrer de 1938 va dissoldre el Parlament i governà dictatorialment amb suport d'Ion Antonescu.
Resultats de les eleccions de 22 de desembre de 1937 al Parlament de Romania
| Partits i aliances | Vots | % | Escons | Escons |
| Partit Nacional Liberal | 1.103.353 | 35,92 | 142 | 86 |
| Partit Nacional Agrari | 626.612 | 20,40 | | 5 |
| Totul pentru Ţară | 478.368 | 15,58 | 66 | 4 |
| Partit Nacional Cristià | 281.167 | 9,15 | 35 | |
| Partit Magiar | 136,139 | 4.43 | | 3 |
| Partit Nacional Liberal-Brătianu | 119.361 | 3,89 | 16 | |
| Partit Radical dels Agricultors | 69.198 | 2,25 | | |
| Partit Agrari | 52.101 | 1,70 | | |
| Partit Jueu | 43.681 | 1,42 | | |
| Partit Alemany | 43.412 | 1,42 | | 3 |
| Partit Socialdemòcrata de Romania | 28.840 | 0,94 | | |
| Partit Popular | 25.567 | 0,83 | | |
| Partit del Front dels Treballadors | 6.986 | 0,23 | | |
| 53 altres | 11.145 | 0,36 | | |
| Total vàlids | 3.026.140 | 98,52 | 387 | 114 |
| Vots nuls | 45.555 | 1,48 |
| Total vots | 3.071.695 | 100 |
| Fonts: K. Treptow, "Alegerile din decembrie 1937 şi instaurarea dictaturii regale", a Romania and World War II, 1996, p.42-3 "Cabinet Aims to Rule Chamber in Romania", The New York Times, 24 de desembre de 1937, p. 4 |||||||

## Referències

* (romanès) Kurt W. Treptow, "Alegerile din decembrie 1937 şi instaurarea dictaturii regale", in Romania and World War II, Centrul de Studii Româneşti, Iaşi, 1996.
* "4 Die as Romania Votes", The New York Times, December 21, 1937, p. 18
* "Cabinet Aims to Rule Romania", The New York Times, December 24, 1937, p. 4
# Trigarta

Trigarta fou un regne antic de la regió de Panjab al subcontinent indi.

## Esment al Mahabharata

El regne de Trigarta és esmentat en l'èpica Mahabharata. El Mahabharata esmenta dos diferents regnes de Trigarta, un a l'oest prop del regne de Sivi i l'altre al nord del regne de Kuru La modern Kangra és una de les ciutats antigues del regne Trigarta del nord, estenent-se a l'oest cap a l'àrea de Panjab. Multan era la capital de Trigarta amb el seu nom original que fou Mulasthan. El territori del regne de Trigarta era al voltant dels tres rius: Sutlej, Beas, i Ravi. Els reis de Trigarta eren aliats de Duryodhana i enemics dels Pandaves i Virates. La seva capital va ser anomenada Prasthala. Van atacar el regne Virata amb ajut dels Kurus, per robar bestiar. Els Pandaves que vivient allà en l'anonimat, van ajudar els Virates a resistir les forces combinades de Trigartes i Kurus. Els reis de Trigarta van lluitar a la guerra Kurukshetra Guerra i van ser morts per Arjuna, després d'un cruel i sagnant conflicte. Arjuna també va aniquilar una Akshouhini (una unitat militar gran) de guerrers de Trigarta anomenats els Samsaptakes. Aquests guerrers havien jurat o morir o matar a Arjuna com a part d'un pla més gran de Duryodhana per capturar a Yudhishthira viu. La dinastia Katoch fou una branca separada de la dinastia de Trigarta anomenada dinastia Trigratraje. La dinastia Katoch es suposa que va governar aquesta àrea i la història del Mahabharata és enregistrada dins la seva història. Maharaja Susharma Chandva lluitar contra Arjuna. El seu fill va construir el fort de Kangra. La dinastia Katoch a l'edat del Kali Yuga, va tenir també alguns subclans famosos com la dinastua Jaswal, la dinastia Gulèria, la dinastia Sibaia i la dinastia Dadwal.

## Referències

* ↑ Saklani, Dinesh Prasad (1998), Ancient Communities of the Himalaya, Indus Publishing, pàg. 45–, ISBN 978-81-7387-090-3, <https://books.google.cat/books?id=tK5y4iPArKQC&pg=PA45>
* ↑ Narayan, R. K.. The Mahabharata: A Shortened Modern Prose Version of the Indian Epic. University Of Chicago Press, 2000, p. 151–166.

## Fonts

* Mahabharata of Krishna Dwaipayana Vyasa, translated to English by Kisari Mohan Ganguli
# El Soler (Odèn)

El Soler és una masia situada al municipi d'Odèn, a la comarca catalana del Solsonès. Es troba al nucli de població de La Valldan.
# Tumbalalá

Els tumbalalá són un poble indígena brasiler de l'antic Aldeamento do Pambu, a l'interior de Rodelas, estat de Bahia. El seu territori comprèn avui terres entre els municipis d'Abaré i Curaçá, a la vora del riu São Francisco, a l'estat de Bahia. Històricament estan relacionats amb els pobles kariri i procás. Culturalment estan relacionats amb els pobles Truká, Tuxá i Atikum. El 2014 eren uns 1.195 individus, tots ells parlen portuguès brasiler i potser antigament parlaren alguna de les llengües karirí.

## Referències

* ↑ Tumbalalá a pib.socioambiental
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Eleccions a governador de Hokkaidō de 1967

Les eleccions a governador de Hokkaidō de 1967 (1967年北海道知事選挙, 1967-nen Hokkaidō Chiji Senkyo) foren unes eleccions per tal de renovar el càrrec de governador de Hokkaidō per un nou mandat de quatre anys i foren celebrades el 15 d'abril de 1967. El triomfador dels comicis fou l'aleshores governador Kingo Machimura, del Partit Liberal Democràtic (PLD), que tornà a ser reelegit.
La participació fou del 78,15 percent dels vots emesos, el que suposa un descens de poc més d'un punt respecte a les anteriors eleccions de 1963. En aquests comicis, el Partit Socialista del Japó (PSJ), va elegir com a candidat a Shōhei Tsukada, fins aleshores vicepresident de l'Assemblea de Hokkaidō. No obstant això, Tsukada no va poder vèncer l'aleshores governador, Kingo Machimura, del PLD i que resultà elegit per tercera vegada. Inicialment, el Partit Comunista del Japó (PCJ) anava a presentar a un candidat a les eleccions, però un pacte d'última hora amb el PSJ va fer que els comunistes retiraren al seu candidat i feren campanya amb i pels socialistes, cosa que va convertir aquestes eleccions en un combat directe entre la dreta (Machimura) i l'esquerra (Tsukada) si no comptem a l'únic independent, que només obtingué un 0,7 percent dels vots.

## Candidats

| Candidat | Edat | Partit | Professió |
| Shōhei Tsukada | 48 | Partit Socialista del Japó | Polític |
| Kingo Machimura | 66 | Partit Liberal Democràtic | Polític |
| Gōji Satō | 61 | Independent | n/a |

## Resultats

| Candidat | Candidat | Partit | Percentatges | Percentatges |
| Candidat | Candidat | Partit | Vots | % |
| | Kingo Machimura | Partit Liberal Democràtic | 1.424.532 | 61,0 |
| | Shōhei Tsukada | Partit Socialista del Japó | 898.555 | 38,5 |
| | Gōji Satō | Independent | 17.440 | 0,7 |
| TOTAL | TOTAL | | 2.335.527 | n/a |
| PARTICIPACIÓ | PARTICIPACIÓ | | 2.385.105 | 78,15 |
| CENS | CENS | | 3.052.025 | 100 |

## Referències

* ↑ Llista a l'Associació Nacional de Governadors
* ↑ «Resultats al web de l'ajuntament d'[[Asahikawa]] (pdf)». Arxivat de l'original el 2021-10-29. [Consulta: 11 novembre 2021].
* ↑ Resultats electorals al web oficial del govern de Hokkaidō
# Trichophyton rubrum

Trichophyton rubrum és un fong antropofílic freqüentment causant d'infeccions generalment lleus de la pell i confinades a ungles, pèl i estrat còrneu en persones saludables. És el principal focus del peu d'atleta.